ALAQUÀS RECAPTA UN TOTAL DE 588 EUROS EN EL TRADICIONAL SOPAR SOLIDARI
12/05/2022

# ALAQUÀS RECAPTA UN TOTAL DE 588 EUROS EN EL TRADICIONAL SOPAR SOLIDARI

*   12/05/2022
*   [Solidaritat](/categoria/25/0/solidaritat)
*   [Imprimir](#)
*   Compartir
*    https://www.alaquas.org/documento.asp?id\_do=20604

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20604%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20RECAPTA%20UN%20TOTAL%20DE%20588%20EUROS%20EN%20EL%20TRADICIONAL%20SOPAR%20SOLIDARI)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20604/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20604/12052022whatsapp_image_2022-05-12_at_9_00_21_am_2__Form_4.jpg)](https://www.alaquas.org/ficheros/documentos/2022/2/20604/12052022whatsapp_image_2022-05-12_at_9_00_21_am_2__Form_10.jpg "<a href='https://www.alaquas.org/ficheros/documentos/2022/2/20604/12052022whatsapp_image_2022-05-12_at_9_00_21_am_2__Form_10.jpg' target=_blank><i class='fa fa-external-link' aria-hidden='true'></i>.ALAQUÀS RECAPTA UN TOTAL DE 588 EUROS EN EL TRADICIONAL SOPAR SOLIDARI</a>")

Els diners recaptats es destinaran al Joc Solidari que se celebra el dissabte 14 de maig al parc de la Sequieta

Més de 200 persones van participar el divendres 7 de maig en el tradicional Sopar Solidari que enguany s’ha celebrat al col·legi Vila d’Alaquàs. Una activitat que serveix perquè xiquets i xiquetes, joves, pares i mares i professors i professores puguen compartir taula al sopar faixat programat de forma conjunta per l’Ajuntament d’Alaquàs, l’AMPA del centre educatiu Vila d’Alaquàs, els joves de la Comissió Solidària, amb la col·laboració de la resta d’AMPA del municipi. Aquest és el tret d’eixida al Joc Solidari d’Alaquàs que se celebrarà el proper dissabte 14 de maig amb la participació de tots els col·legis d’Alaquàs.

A través de la venda de tiquets adquirits per poder assistir aquest Sopar, s’han recaptat enguany un total de 587,10 euros, que junt amb l’aportació que realitzarà l’Ajuntament d’Alaquàs i els diners recaptats en el Mercat Solidari que van ascendir a 1.374 euros, es destinaran al Joc Solidiari en el que participaran els xiquets i xiquetes dels centres d’Alaquàs jugant per les entitats que participen. Se sumaran també els diners recapats el proper dissabte en les paelles solidàries.

El Sopar es va iniciar a les 20 hores amb l’explicació dels projectes de cooperació internacional per part de les ONGD i associacions implicades en el Joc Solidari. L’Alcalde d’Alaquàs, Toni Saura, el Regidor de Joventut, Javi Antúnez i la directora del col·legi organitzador, Cristina González, que van agrair a tots els presents la seua implicació.

Aquesta activitat està emmarcada dins del Joc Solidari de la programació del Departament de Cooperació Internacional i Participació ciutadana. L’objectiu d’aquesta activitat és recaptar fons per a projectes que aniran destinats a països del tercer món i consisteix en ensenyar els xiquets i xiquetes, a través de proves i jocs, les diferències que hi ha als cinc continents. Els participants d’aquest Joc Solidari juguen per aconseguir diners que cada centre destina a un projecte seleccionat i respecte al qual s’ha treballat prèviament a les aules. 

Pel que fa als projectes, el CEIP Ciutat de Cremona destinarà enguany la seua ajuda a ONG Bomberos sin Fronteras, el col·legi Vila d’Alaquàs la destinarà a l’ONG Fundació Vicent Ferrer, el Bonavista a la Fundació Vicent Ferrer, el González Gallarza a la Fundación Save The Childre-Sede Comunitat Valenciana, el CEIP Sanchis Almiñano a De mi Casa a tu Casa, el col·legi Madre Josefa Campos a l’Associació Solidaria Madre Josefa Campos i el Mare de Déu de l’Olivar I a la delegació de Mans Unides d’Alaquàs.